open-index/open-wikipedia-markdown huggingface dataset:
The Rise and Fall of Ziggy Stardust and the Spiders from Mars

**The Rise and Fall of Ziggy Stardust and the Spiders from Mars** (usein käytetään myös nimeä **Ziggy Stardust**) on David Bowien vuonna 1972 julkaisema konseptialbumi, joka äänitettiin vuosina 1971–1972. Se on Bowien läpimurto- ja kenties myös tunnetuin albumi. Tyyliltään se edustaa glam rockia.

Albumi sijoittui parhaimmillaan Britannian listalla viidenneksi ja Yhdysvalloissa sijalle 75. Melody Maker -lehti nimesi *Ziggy Stardustin* 1970-luvun keskeiseksi albumiksi. Vuonna 1997 Ziggy Stardust sijoitettiin 20. parhaimmaksi albumiksi HMV:n, Channel 4:n, The Guardianin ja Classic FM:n järjestämässä *Music of the Millennium* -äänestyksessä. Albumin tunnetuin kappale on ”Starman”, joka julkaistiin singlenä 28. huhtikuuta 1972 b-puolenaan ”Suffragette City”. Kappale nousi Britanniassa listan sijalle 10. Hyvän menestyksen siivittämänä Bowie pääsi myös esittämään sen suosittuun *[[Top of the Pops]]* -televisio-ohjelmaan. 

Levyn kansikuvan otti Brian Ward -niminen valokuvaaja kylmänä, sateisena yönä Lontoossa osoitteessa 23 Heddon Street. Siitä on tullut Bowien faneille lähes pyhiinvaelluspaikka. Kuva otettiin alun perin mustavalkofilmille, joka myöhemmin väritettiin.

Albumin vinyyliversion takakannessa on merkintä ”To be played at maximum volume” eli ”soitettavaksi täysillä”.

## Ziggy Stardust -hahmo
Bowie loi levyä ja lavaesiintymisiään varten itselleen alter egon nimeltä Ziggy Stardust, joka oli ulkoavaruudesta maan pinnalle laskeutunut rocktähti. Ziggyn hahmossa Bowie hyödynsi japanilaista kabuki- ja nō-teatteria, pantomiimia ja androgyynisyyttään, johon kuului vahva meikki, punaiseksi värjätty piikkikampaus ja kimaltavat asusteet. Media kritisoi usein Bowien keksimää Ziggy Stardust -hahmoa kopioksi amerikkalaisesta glam/shock rock -yhtye Alice Cooperista ja yritti luoda yleisölle käsitystä, että Cooper ja Bowie olivat ilmiriidoissa keskenään. Bowie oli ennen Ziggy-hahmonsa keksimistä ollut Cooperin konsertissa ja nähnyt androgyynin, silmämeikkiä käyttäneen Cooperin teatraalisen esityksen ja vaikuttunut siitä suuresti. Bowien entisen managerin Tony Zanettan mukaan Bowie oli äärimmäisen kateellinen Alice Cooperille, koska ei keksinyt ideaa ensin.

## Kappaleet
*Kaikki kappaleet säveltänyt ja sanoittanut David Bowie paitsi "It Ain't Easy". 

**A-puoli**
# 
# 
# 
# 
# 
**B-puoli**
# 
# 
# 
# 
# 
# 

### Vuoden 1990 uusintapainoksen bonuskappaleet (Rykodisc)
# 
#  
#  
#  
# 

### 30th Anniversary Reissue -bonuslevy
#  (Arnold Corns -versio)
#  (Arnold Corns -versio)
#  (demo)
#  (demo)
# 
# 
#  (äänitetty 1972)
#  
#  (äänitetty 1971) 
#  
#  (otto 4) 
#  (uusi miksaus)

## Kokoonpano
*David Bowie – laulu, kitarat, saksofoni
*Mick Ronson – kitara, piano, laulu
*Trevor Bolder – basso
*Mick Woodmansey – rummut
*Dana Gillespie – taustalaulu kappaleessa "It Ain't Easy"

## Singlet

**Starman / Suffragette City** (julkaistu 14. huhtikuuta 1972)
* UK#10 (heinäkuu 1972), FIN#18 (1972), US#65 (elokuu 1972)

## Arvostelut
*Allmusic: () 
*Blender: () 
*Pitchfork: 10/10

## Lähteet
*
*

### Viitteet
Khalid Boulahrouz

**Khalid Boulahrouz** (s. 28. joulukuuta 1981 Maassluis, Alankomaat) on alankomaalainen jalkapalloilija, joka pelasi urallaan kotimaansa lisäksi Saksassa, Englannissa, Espanjassa, Portugalissa ja Tanskassa.

Puolustajana pelaava Boulahrouz aloitti ammattilaisuransa RKC Waalwijkissä kevättalvella 2002. Kaudeksi 2004–2005 hän siirtyi Hamburger SV:hen. Boulahrouz siirtyi kesällä 2006 Chelseaan, mutta kausi sujui heikosti ja kesällä 2007 hänet lainattiin Sevillaan. Kaudeksi 2008–2009 hän siirtyi VfB Stuttgartiin, jossa pelasi neljä kautta ennen siirtymistään Sportingiin. Lokakuussa 2013 Boulahrouz siirtyi Tanskan pääsarjaa pelaavaan Brøndby IF:ään kauden 2013–2014 loppuun kestävällä sopimuksella. Kaudella 2014–2015 hän pelasi kotimaassaan Feyenoordissa.

Boulahrouz pelasi Alankomaiden maajoukkueessa ensimmäisen kerran 3–0-voittoon päättyneessä ottelussa Liechtensteinia vastaan 3. syyskuuta 2004. MM-kilpailuissa 2006 hän pelasi neljä ottelua, joista yhden kokonaan. EM-kilpailuissa 2008 hän pelasi neljä ottelua, kaikki avauskokoonpanossa. MM-kilpailuissa 2010, joissa Alankomaat saavutti hopeaa, hän pelasi kokonaan yhden alkulohko-ottelun ja välieräottelun. EM-kilpailuissa 2012 hän jäi vaihtopelaajaksi. Kaikkiaan Boulahrouz pelasi 35 maaottelua, joista viimeisen helmikuussa 2012. Hän ei tehnyt yhtään maaottelumaalia.

## Lähteet
* 
* 

### Viitteet
Wilfred Bouma

**Wilfred Bouma** (s. 15. kesäkuuta 1978 Helmond, Alankomaat) on alankomaalainen jalkapalloilija, joka pelaa PSV Eindhovenissa.

Bouma aloitti ammattilaisuransa PSV Eindhovenissa vuonna 1994, mutta ei saanut joukkueessa paljoa peliaikaa ja siirtyi vuonna 1996 lainasopimuksella Eerste Divisien MVV Maastrichtiin ja oli mukana seuraavalla kaudella nostamassa joukkuetta takaisin korkeimmalle sarjatasolle. Kauden 1998–1999 hän pelasi Fortuna Sittardissa ja siirtyi seuraavaksi kaudeksi takaisin PSV:hen, missä hän pelasi lähinnä vasemmalla laidalla ja hyökkäyspäässä.

Bouma valittiin Alankomaiden maajoukkueeseen 2002 MM-kisojen karsintoihin. Hän pelasi myös 2004 EM-kisoissa. Maajoukkueessa hänet siirrettiin keskuspuolustajaksi, missä hän pelasi jatkossa myös Guus Hiddinkin valmentamassa PSV:Ssä kaudella 2004–2005. 

30. elokuuta 2005 Bouma siirtyi Englannin Valioliigan Aston Villaan 3,5 miljoonalla punnalla. Vuonna 2010 hän palasi takaisin PSV Eindhoveniin.

## Lähteet
Nigel de Jong

**Nigel de Jong** (s. 30. marraskuuta 1984 Amsterdam, Alankomaat) on alankomaalainen jalkapalloilija, joka on edustanut seuratasolla muun muassa saksalaista Hamburger SV:tä, englantilaista Manchester Cityä ja italialaista AC Milania.

Nigel de Jong on entisen jalkapalloilijan Jerry de Jongin poika. Hän aloitti  Amsterdamin Ajaxin junioriryhmässä jo nuorena poikana, ja debytoi edustusjoukkueessa jo 17-vuotiaana lokakuussa 2002. Oikeajalkainen de Jong pelasi sekä keskikentällä että puolustuksessa, mutta myöhemmin sai yhä vähemmän peliaikaa. Ajaxissa hän voitti Alankomaiden pääsarjamestaruuden vuonna 2004. 26. tammikuuta 2006 hän siirtyi Saksaan Hamburger SV:hen. 

Tammikuussa 2009 de Jong siirtyi Englannin Valioliigan Manchester Cityyn. City oli ostanut jo uuden rikkaan sheikkiomistajansa Sulaiman Al Fahimin aikana jo kesällä muun muassa Robinhon Real Madridista. Tammikuussa ennen de Jongia joukkueeseen oli liittynyt jo Wayne Bridge ja Craig Bellamy. De Jong teki ensimmäisen maalinsa Manchester Citylle 1.5.2011 West Hamia vastaan.

Maajoukkueessa Nigel de Jong pelasi 81 ottelua ja teki niissä yhden maalin. Hän debytoi 31. maaliskuuta 2004 ystävyysottelussa Ranskaa vastaan. Polvivamma esti de Jongin pääsyn maajoukkueeseen Saksassa pidetyissä MM-kisoissa vuonna 2006. Vaivan jälkeen hän kuitenkin jatkoi hyviä esityksiään ja tuli valituksi Marco van Bastenin joukkueeseen EM-kisoihin 2008. Hollanti eteni kisoissa puolivälieriin asti, jossa joukkue koki jatkoaikatappion Venäjälle.

## Lähteet
* Nigel de Jong Transfermarkt-sivustolla 
* Nigel de Jong National Football Teams -sivustolla 

### Viitteet

## Aiheesta muualla
*Nigel de Jong Uefan sivuilla
*de Jong Manchester Cityn FC:n sivuilla
Kapearaidemuseo

**Kapearaidemuseo** tarkoittaa seuraavia asioita:
*kapearaidemuseo, kapearaiteista rautatietä, sen kalustoa ja siihen liittyviä toimintoja esittelevä museo
*Kapearaidemuseo, Jokioisten Museorautatien museo Minkiön asemalla Suomessa
*Maine Narrow Gauge Railroad Museum, kapearaidemuseo Portlandissa, Mainessa
*Narrow Gauge Railway Museum, kapearaidemuseo Walesissa, Isossa-Britanniassa
Billy Fiske

**William Meade Lindsley ”Billy” Fiske III** (5. heinäkuuta 1911 Brooklyn, New York – 17. elokuuta 1940 Chichester Englanti) oli yhdysvaltalainen kaksinkertainen rattikelkkailun olympiavoittaja. Hän oli myös ensimmäinen kaatunut yhdysvaltalainen lentäjä toisessa maailmansodassa. 

Fiske voitti 16-vuotiaana ensimmäisen olympialaisen kultamitalinsa St. Moritzissa 1928. Hänestä tuli nuorin yhdysvaltalainen olympiavoittaja. Hän oli ohjaaja viiden hengen rattikelkassa. Tämä oli ainoa kerta, kun olympialaisissa laskettiin viidellä neljän hengen sijaan. Hän toisti menestyksensä neljä vuotta myöhemmin Lake Placidissa.

Vuonna 1939 Fiske päätti värväytyä Britannian kuninkaallisiin ilmavoimiin (RAF) taistellakseen Saksan etenemistä vastaan. Koska Yhdysvallat ei ollut vielä liittynyt sotaan, maan kansalaisten joutui liittyä muiden maihin armeijoihin päästäkseen sotimaan. RAF hyväksyi vain brittiläiset hakijat. Fiske onnistui pääsemään sisään kertomalla olevansa kanadalainen.

Kesällä 1940 Fiske sai ensimmäisen lentotehtävän. 16. elokuuta 1940 hänen laivueensa käskettiin ilmaan torjumaan saksalaisten syöksypommittajahyökkäys. Operaatio onnistui ja saksalaiset pommittajat joutuivat perääntymään. Fiske kuitenkin paloi pahasti, kun hänen Hurricane P3358 syöksyi ja syttyi tuleen laskeuduttuaan. Fiske kuoli päivää myöhemmin kuninkaallisessa West Sussexin sairaalassa.

## Lähteet
Tomáš Galásek

**Tomáš Galásek** (s. 15. tammikuuta 1973 Frýdek-Místek, Tšekkoslovakia) on tšekkiläinen jalkapalloilija.

Galásek aloitti ammattilaisuransa kasvattajaseurassaan Baník Ostravassa vuonna 1991. Vuonna 1997 hän siirtyi tilburgilaiseen Willem II:een ja vuonna 2000 amsterdamilaiseen Ajaxiin. Kesällä 2006 Galásek siirtyi Saksan Bundesliigassa pelaavaan 1. FC Nürnbergin joukkueeseen. Vuonna 2008 hän palasi Baník Ostravaan, muttei lopettanut uraansa kotimaassaan, vaan siirtyi vielä vuonna 2009 takaisin Saksaan, Mönchengladbachiin, jossa hän päätti uransa kauden 2008–09 päätyttyä.

Maansa maajoukkueessa Galásek pelasi 69 ottelua ja teki yhden maalin. Hän oli mukana EM-kisoissa 2004 ja Saksan MM-turnauksessa 2006, jossa hän pelasi maajoukkueen kapteenina kaksi ottelua.

## Lähteet
Henni

**Henni** on suomalainen naisen etunimi, joka on ollut almanakassa vuodesta 1973. 

Henni on vanha länsisuomalainen muunnos nimestä Henriikka, joka on Henrikin sisarnimi.

Vuoteen 2019 loppuun mennessä Digi- ja väestötietoviraston tietojen mukaan Suomessa on kaikkiaan ollut kirjoilla 1&nbsp;546 Henni-nimistä naista ja noin 20 miestä. Lisäksi Henny-nimisiä naisia on ollut 313. Nimi on yleisempi Pohjois-Suomessa kuin Etelä-Suomessa.

## Tunnettuja Hennejä ja Hennyjä

*Henni Malinen, suomalainen jalkapalloilija
*Henny Meijer, alankomaalainen jalkapalloilija
*Henny Moan, norjalainen näyttelijä
*Henny Porten, saksalainen elokuvanäyttelijä
*Henny Reistad, norjalainen käsipalloilija
*Henni Rinkinen, suomalainen jalkapalloilija
*Henni-Liisa Stam, suomalainen näyttelijä ja ääninäyttelijä
*Henny Waljus, suomalainen näyttelijä

## Lähteet
Sverdrup (mittayksikkö)

**Sverdrup** (**Sv**) on miljoonan vesikuutiometrin virtaama sekunnissa (1 Sv =
106 m3/s). Suuri merivirta, esimerkiksi Golfvirta, kuljettaa kymmeniä sverdrupeja. Yksikkö on nimetty norjalaisen meritieteilijän Harald Sverdrupin kunniaksi.

Sverdrup ei ole SI-järjestelmän yksikkö. Sillä on sama symboli kuin SI:n ekvivalenttiannosta mittaavalla sievertillä.
Gillis Grafström

**Gillis Emanuel Grafström** (7. kesäkuuta 1893 Tukholma – 14. huhtikuuta 1938 Potsdam, Saksa) oli ruotsalainen taitoluistelija ja kolminkertainen olympiavoittaja. Hän on kaikkien aikojen menestynein taitoluistelija olympialaisissa.

Grafström voitti miesten yksinluistelun olympiakultaa Antwerpenissä 1920, Chamonix'ssa 1924 ja Sankt Moritzissa 1928. Lisäksi hän sai hopeamitalin Lake Placidissa 1932.

Grafström on kaikkien aikojen parhaita lyhytohjelman esittäjiä. Hän oli ensimmäinen luistelija, joka laskeutui turvallisesti axel-hypyn, ja hän kehitti myös Grafström-piruetin. Hän luisteli harvinaisen tyylikkäästi ja oli kuuluisa musiikin tulkitsijana. Lisäksi Grafström valmensi Sonja Henietä.

 Vuodesta 1925 kuolemansa asti Grafström asui Potsdamissa Saksassa. Hän opiskeli Berliinin yliopistossa arkkitehdiksi ja työskentelikin kyseisessä ammatissa. Grafström keräili luisteluun liittyviä piirustuksia, maalauksia ja veistoksia. Hänen kokoelmansa on nykyisin nähtävissä Colorado Springsissä Maailman taitoluistelumuseossa.

Gillis Grafström kuoli 44-vuotiaana Potsdamissa verenmyrkytykseen. Kaupungissa on nykyään hänen nimeään kantava katu.

## Lähteet
* 
* Gillis Grafström – Sports Reference LLC.  

### Viitteet

## Aiheesta muualla
* Grafströmin profiili Kansainvälisen olympiakomitean sivuilla
Lillekülan rautatieseisake

**Lillekülan rautatieseisake** (viroksi *Lilleküla raudteepeatus*) on rautatieseisake Tallinnassa, Virossa. Se sijaitsee Tallinna–Paldiski-radan varrella kahden kilometrin päässä Baltian rautatieasemasta. Asema sijaitsee paikassa, jossa Tallinnan keskustasta tuleva rata haarautuu länteen Keilan suuntaan ja itään Tapan suuntaan. 

Lillekülan ohi kulkeva rata valmistui vuonna 1870. Pieni puinen asemarakennus purettiin syksyllä 1998. Asemalla tehtiin lähes miljoonan Viron kruunun kunnostus vuonna 2003, jolloin jalankulkijoita varten rakennettiin kunnolliset portaat ja kaiteet sekä liikuntavammaisia varten invaluiskat.

Asema palvelee toistaiseksi vain länteen suuntautuvan radan matkustajia, sillä itään suuntautuvan radan varrella ei ole asemalaitureita. Vuonna 2005 alkoivat Lilleküla 2 -rautatieaseman rakennustyöt ja ne on määrä saada päätökseen vuoteen 2007 mennessä. Tällöin itään liikennöiville junille tulee uusi pysähdys ja samalla Lillekülaan muodostuu vaihtoyhteys länteen liikennöiviin juniin, eikä matkustajien tarvitse enää ajaa Baltian asemalle junanvaihtoa varten. Aseman henkilöliikennettä hoitaa Elron.
Ampex

**Ampex Corporation** on yhdysvaltalainen elektroniikkavalmistaja, joka on erikoistunut erityisesti magneettiseen nauhatallennustekniikkaan. Yhtiön pääkonttori sijaitsee Kalifornian osavaltiossa Redwood Cityssä.

## Historia

Ampexin perusti venäläissyntyinen keksijä Alexander M. Poniatoff (1892–1980) vuonna 1944. Yrityksen nimen alku on hänen nimikirjaimistaan. Yritys valmisti Bing Crosbyn rahoittamana ja John T. Mullinin (1913–1999) suunnittelemana vuonna 1948 ääninauhureita tuotenimellä Ampex 200/200A. Yrityksen menestys alkoi näistä nauhureista.

John T. Mullin oli Yhdysvaltain armeijan viestijoukkojen majuri, joka osallistui Normandian maihinnousuun. Hän kuunteli yövuoroissa saksalaisten radioasemien nauhoitettuja musiikkilähetyksiä ja huomasi niiden äänenlaadun olevan paljon parempi kuin yhdysvaltalaisten tai englantilaisten nauhoitusten. Saksan antautumisen jälkeen Mullin lähetettiin Saksaan tutkimaan Saksan armeijan salaista elektroniikkaa. Tällä matkalla hän kävi Frankfurtin lähellä radioasemalla ja näki saksalaisia magnetofoneja. Mullin hankki neljä tällaista magnetofonia, joista kaksi tuli Yhdysvaltain valtiolle ja kaksi hänelle itselleen. Kaliforniassa Mullin kokosi laitteet ja teki niihin parannuksia ja alkoi esitellä niitä vuonna 1946. Vuonna 1947 hän esitteli laitteita Bing Crosbylle. Crosby oli stressaantunut suorista radiolähetyksistä ja hän innostui uudesta laitteesta. Crosby palkkasi Mullinin kaudeksi 1947–1948 nauhoittamaan ja edistämään Crosbyn esityksiä. Myöhemmin Crosby sijoitti 50&nbsp;000 dollaria ensimmäisen yhdysvaltalaisen kelanauhurin kehittämiseen. Vuosina 1946–1948 Mullin käytti nauhureissa saksalaista IG Farbenin rautaoksidinauhaa, mutta vuodesta 1948 alkaen Ampex-nauhureissa käytettiin yhdysvaltalaisen 3M-yhtiön valmistamaa gamma-rautaoksidipäällystettyä asetaattinauhaa Scotch 111.

### Kuvanauhuritekniikka
Yhtiö valmisti toimintansa alkuaikoina ääninauhureita koti-, radio- ja levytysstudiokäyttöön ja jatkaa niiden valmistusta nykyäänkin. Eniten mainetta Ampex niitti maailmalla ottamalla kuvanauhoitustekniikkaan pyörivät magneettipäät (kuvarumpu). Kuvanauhoitustekniikka onkin ollut yhtiön suurin toimiala. Siihen on kuulunut myös muitakin tuotteita, kuten televisiovastaanottimia ja magneettinauhoihin perustuvia tietokoneiden massamuistitallentimia.

Ampexin merkitys televisiokuvan tallennustekniikan kehitystyössä on ollut maailmalla hyvin merkittävä. Yhtiö on kehittänyt kuvarummun lisäksi alalla useita muitakin erinomaisia ratkaisuja, esimerkiksi magneettilevylle tallentavan videotallentimen, jonka avulla urheilulähetyksissä käytettävät hidastukset tulivat mahdollisiksi jo ennen kuin se tuli mahdolliseksi videonauhuritekniikalla.

Parhaiten Ampex tunnetaan ensimmäisestä televisiokäyttöön suunnitellusta videonauhuriformaatistaan Quadruplexista, joka oli kiistattomana markkinajohtajana noin kolme vuosikymmentä, ja tähän tallennusmenetelmään perustuvista studionauhureista, joita ainoastaan Ampex itse valmisti.

## Katso myös
*Videonauhurin historia

## Lähteet
*

### Viitteet

## Aiheesta muualla
Osman II

**Osman II** (3. marraskuuta 1604 − 20. maaliskuuta 1622) oli Osmanien valtakunnan sulttaani vuodesta 1618 kuolemaansa asti.

Osman II syntyi Istanbulissa sulttaani Ahmed I:n ja tämän vaimon Mâhfirûze Sultanin vanhimmaksi pojaksi. Hänen äitinsä halusi pojastaan mahdollisimman sivistyneen, joten nuori Osman II joutui opiskelemaan runoutta ja vieraita kieliä. Hän osasi puhua ainakin arabiaa, persiaa, kreikkaa, latinaa ja italiaa. Hänestä tuli sulttaani setäänsä Mustafa I:tä vastaan tehdyn vallankaappauksen ansiosta. Nuoruudestaan huolimatta 14-vuotias Osman II halusi osoittaa olevansa kyvykäs hallitsija ja solmi rauhan safavidien Persian kanssa. Häntä alettiinkin nopeasti pitämään älykkäänä ja ankarana hallitsijana.

Osman II yritti uudistaa Osmanien valtakunnan sotavoimia ja suunnitteli uskollisten upseeriensa kanssa muodostavansa uudenlaisen armeijan, johon kuuluisi turkkilaisia, egyptiläisiä, syyrialaisia ja turkmeeneja. Hän yritti myös rajoittaa armeijaa komentavien janitsaarien valtaoikeuksia. Janitsaarit eivät pitäneet Osman II:n tekemistä uudistuksista, ja alkoivat juonitella häntä vastaan.

Vuonna 1622 Osman II ilmoitti lähtevänsä pyhiinvaellukselle Mekkaan, mutta pian levisi huhuja, joiden mukaan sulttaani yrittikin paeta mukanaan palatsinsa aarteet. Tästä raivostuneet janitsaarit alkoivat avoimesti kapinoimaan ja tunkeutuvat sulttaanin palatsiin. Tarinan mukaan miekalla aseistautunut Osman II onnistui surmaamaan kuusi janitsaaria, ennen kuin hänet otettiin vangiksi. Hänet teloitettiin kuristamalla hengiltä ja uudeksi hallitsijaksi tuli Mustafa I.
Joseph Canteloube

**Marie-Joseph Canteloube de Malaret** (21. lokakuuta 1879 Annonay – 4. marraskuuta 1957 Grigny) oli ranskalainen säveltäjä ja musiikkikirjailija. Hän opiskeli Pariisissa Amélie Daetzerin johdolla. Hän myös sai Vincent d'Indyltä opetusta sävellyksessä. Cantelouben ensimmäinen säilynyt sävellys on vuodelta 1903. Hänen muihin teoksiinsa kuuluvat muun muassa oopperat *Le Mas* ja *Vercingétorix*. Canteloube tunnetaan myös kokoelmastaan kansanlauluja, jotka hän keräsi Auvergnen alueelta. Cantelouben kirjalliseen tuotantoon kuuluu Vincent d'Indyn ja Déodat de Séveracin elämäkerrat.
Self Destruction Blues

**Self Destruction Blues** oli Hanoi Rocksin kolmas studioalbumi sekä ensimmäinen kokoelma-albumi. Se julkaistiin Englannissa elokuussa 1982 ja kaksi kuukautta myöhemmin Suomessa. Levy on koottu julkaistujen singlejen LP:llä ennen julkaisemattomista raidoista. Suurimman osan kappaleista kirjoitti Andy McCoy. Levyn kannessa poseeraa jo uusi rumpali Razzle, mutta itse levyllä soittaa vanha rumpali Gyp Casino. Kaikki kappaleet on julkaistu singleinä jo vuonna 1981, paitsi ensimmäinen kappale *Love's an Injection* on nauhoitettu toukokuussa 1982. Albumilla julkaistu Café Avenue on erilainen versio kuin vuonna 1981 julkaistu alkuperäiskappale. 

Kappaleet on nauhoitettu *Decibel*-studiossa Tukholmassa, *Farmyard*-studiossa Lontoossa, *[[Finnvox]]*-studiossa Helsingissä, *Park*-studiossa Tukholmassa, *Photosonic*-studiossa Helsingissä ja *Wessex*-studiossa Lontoossa. Kannen kuvan on ottanut Kari Riipinen.

## Kappalelista
# 
# 
# 
# 
# 
# 
# 
# 
# 
# 
# 
# 

## Arvostelut
**[[All Music Guide]]* -arvostelu 

## Levyllä soittavat
* Michael Monroe – laulu
* Andy McCoy – sähkökitara
* Nasty Suicide – sähkökitara
* Sam Yaffa – bassokitara
* Gyp Casino – rummut
Mustafa I

**Mustafa I** (1591 – 20. tammikuuta 1639) (arabiaksi: مصطفى الأول) oli Osmanien valtakunnan sulttaani vuosina 1617–1618 ja 1622–1623.

Mustafa I oli sulttaani Mehmed III:n ja tämän vaimon Handan Sultanan poika. Hän vietti suurimman osan lapsuudestaan ja nuoruudestaan isoveljensä Ahmed I:n vankina. Veljensä kuoleman jälkeen Mustafa I:stä tuli sulttaani, mutta pian ilmeni, että oli ilmeisesti henkisesti häiriintynyt. Hänen kerrottiin olleen vainoharhainen ja käyttäytyneen omituisesti. Hän myös pelkäsi niin suuresti vallankaappausta, että hän teloitti jopa omia lapsiaan. Lisäksi Mustafa I oli erittäin uskonnollinen ja vietti vapaa-aikaansa lukien jatkuvasti Koraania. Hän myös väitti olevansa pyhä mies ja nähneensä Allahin lähettämiä näkyjä. Hänen alamaisensa lopulta kyllästyivät häneen ja syöksivät hänet vallasta. Mustafa I vangittiin ja uudeksi sulttaaniksi valittiin hänen veljenpoikansa Osman II.

Osman II yritti epäonnistuneesti rajoittaa janitsaarien valtaoikeuksia, minkä seurauksena raivostuneet janitsaarit teloittivat hänet ja nostivat Mustafa I:n takaisin valtaan. Hänen valtakautensa ei kuitenkaan kestänyt pitkään, sillä kansalaiset eivät hyväksyneet hallitsijakseen mielenvikaista ihmistä. Mustafa I vapautettiin tehtävistään ja hänet otettiin jälleen vangiksi. Hänen veljenpojastaan Murat IV:stä tuli uusi sulttaani, ja Mustafa I menehtyi äkilliseen sairauskohtaukseen vuonna 1639.

## Lähteet
* 

### Viitteet
Keisarin uudet kuviot

**Keisarin uudet kuviot** () on vuonna 2000 valmistunut piirroselokuva. Se on lapsille suunnattu pitkä animaatioelokuva. Elokuvan on ohjannut Mark Dindal. Suomeksi dubatun version äänirooleissa ovat muun muassa Seela Sella, Jarkko Tamminen, Eero Saarinen ja Santeri Kinnunen. Elokuvasta on tehty myös samanniminen peli. Elokuvan jatko-osa on nimeltään *[[Keisarin uudet kuviot 2: Kronkin uudet kuviot]]*.

## Tarina

Päähenkilö on nuori ja itseriittoinen inkakeisari Kuzco, joka asuu hienossa palatsissa ja jota kiinnostaa vain hauskanpito. Hän aikoo rakentaa itselleen Kuzcotopia-nimisen huvittelupaikan. Talonpoika Pacha vastustaa hanketta, sillä hänen kotikylänsä jouduttaisiin purkamaan sen tieltä. Samaan aikaan vallanhimoinen neuvonantaja Yzma suunnittelee myrkyttävänsä keisarin saatuaan potkut. Hänen tohelo apurinsa Kronk kuitenkin sekoittaa myrkyt ja Kuzco muuttuu laamaksi. Kronk vie tajuttomaksi lyödyn Kuzcon pois palatsista ja hän päätyy Pachan luo. Tämä suostuu opastamaan Kuzcon takaisin, mutta matka on pitkä ja kaikkea muuta kuin helppo.

## Ääninäyttelijät
Listassa mainitaan vain osa hahmoista.

Suomenkielisen version sivuäänistä vastaavat Aarre Karén, Maija-Liisa Peuhu, Janne Virtanen, Päivi Hilska, Matti Holi, Esa Saario, Jarmo Koski, Päivi Granström, Ulla Renko, Pekka Kuorikoski, Pasi Piispanen, Paula Goméz Goméz, Heikki Lehtosaari, Ralf Öhberg, Miika Karppinen, Mikael Nieminen, Hannele Karppinen, Telma Tuomisto, Kari Tamminen, Miia Karppinen, Saana Kauhanen sekä Sara Salomaa.

## Vastaanotto
### Palkinnot
Elokuva oli ehdolla Parhaan laulun Oscar-palkintoon laulusta ”My Funny Friend and Me”.

## Lähteet
* https://www.elonet.fi/fi/elokuva/993650

### Viitteet

## Aiheesta muualla
*
Franz Xaver Pokorný

**Franz Xaver Pokorný** (1728 Hradec Králové – 1794 Regensburg) oli tšekkiläinen säveltäjä. Hän opiskeli muun muassa Karel Stamicin johdolla. Vuodesta 1766 lähtien Pokorný toimi Regensburgissa, Saksassa. Pokornýn tuotantoon kuuluu sinfonioita, klarinettikonserttoja ja kamarimusiikkia. Pokornýn huilukonserton D-duurissa luultiin aiemmin olevan Luigi Boccherinin säveltämä.
Atlantis (täsmennyssivu)

**Atlantis** voi tarkoittaa ainakin seuraavia:

* Atlantis, tarumainen manner
* Atlantis, avaruussukkula
* *[[Atlantis (Mikko Kuustosen albumi)|Atlantis]]*, Mikko Kuustosen albumi vuodelta 2000
* *[[Atlantis (Lunatican albumi)|Atlantis]]*, Lunatican albumi vuodelta 2001
* Atlantis FC, helsinkiläinen jalkapalloseura
* Atlantis-hotelli Dubaissa
* 1198 Atlantis, asteroidi
* *[[Atlantis (vuoden 1913 elokuva)|Atlantis]]*, tanskalainen elokuva vuodelta 1913
* *[[Atlantis (vuoden 1991 elokuva)|Atlantis]]*, Luc Bessonin ohjaama dokumenttielokuva vuodelta 1991
* *[[Atlantis (vuoden 2019 elokuva)|Atlantis]]*, ukrainalainen elokuva vuodelta 2019
* *[[Atlantis (televisiosarja)|Atlantis]]*, brittiläinen televisiosarja vuosilta 2013–2015
* *[[Atlantis (Clive Cusslerin romaani)|Atlantis]]*, Clive Cusslerin romaani vuodelta 1999
* *[[Atlantis – Kadonnut kaupunki]]*, Disneyn animaatioelokuva vuodelta 2001
** *[[Atlantis – Milon paluu]]*, Disney-elokuvan jatko-osa
* *[[Indiana Jones and the Fate of Atlantis]]*, tietokonepeli
* *[[Stargate Atlantis]]*, kanadalais-yhdysvaltalainen televisiosarja
* *[[Atlantis Pasila]]*, suomalainen televisiosarja
* *[[Lego Atlantis]]*, Lego-tuotesarja.
Henri de Baillet-Latour

**Henri de Baillet-Latour** (1. maaliskuuta 1876 – 6. tammikuuta 1942) oli belgialainen kreivi ja Kansainvälisen olympiakomitean puheenjohtaja vuosina 1924−1941. 
 
De Baillet-Latourista tuli Kansainvälisen olympiakomitean jäsen vuonna 1903. De Baillet-Latour oli edustamassa Antwerpenia vuoden 1920 kesäolympialaisen äänestämisessä. Olympialaisista tuli menestys Belgialle, maa oli ensimmäisen maailmansodan suurimpia kärsijöitä ja olympialaisista tuli symboli rauhan kisoista. 

Nykyaikaisten olympialaisten perustaja ja Kansainvälisen olympiakomitean toinen puheenjohtaja Pierre de Coubertin erosi vuonna 1925 ja De Baillet-Latourista tuli Kansainvälisen olympiakomitean uusi puheenjohtaja. Baillet-Latour johti Kansainvälistä olympiakomiteaa aina kuolemaansa asti vuoteen 1942. De Baillet-Latourin tilalle tuli ruotsalainen Sigfrid Edström.
Dimítrios Vikélas

**Dimítrios Vikélas** (, joskus *Demetrius Vikelas* tai *Bikelas*; 15. helmikuuta 1835 Ermoúpoli, Sýros, Kreikka – 20. heinäkuuta 1908 Ateena, Kreikka) oli kreikkalainen kirjailija, kääntäjä, historioitsija, liikemies ja Kansainvälisen olympiakomitean ensimmäinen puheenjohtaja vuosina 1894–1896.

Vikélas lähti kotimaastaan jo 17-vuotiaana, ja päätyi Lontooseen, jossa hänen setänsä työskenteli. Hänestä tuli setänsä yrityksen kirjanpitäjä ja myöhemmin yhtiökumppani. Lontoossa Vikélas tapasi Charílaos Trikoúpiksen, Kreikan Lontoon suurlähettilään pojan, josta tuli myöhemmin Kreikan pääministeri. 

Vikelas edusti Pan-helleeniläistä urheilukerhoa vuonna 1894 Pariisissa järjestetyssä kongressissa, jota johti Pierre de Coubertin. Tässä kongressissa nykyaikaiset olympialaiset päätettiin perustaa. Alun perin de Coubertinilla oli tarkoitus järjestää ensimmäiset nykyaikaiset olympialaiset Pariisissa vuonna 1900, mutta Vikélas ehdotti, että ne pitäisi järjestää vuonna 1896 Ateenassa.

Ateenan olympiakisojen jälkeen Vikélas erosi olympiakomiteasta vuonna 1897 ja keskittyi muualle. Hän kuoli 73-vuotiaana Ateenassa. Vikélaksen seuraaja oli Pierre de Coubertin.

Vikélaksen mukaan on nimetty Sýroksen lentoasema.

## Teoksia

* *Loukís Láras* (Λουκής Λάρας, 1879) – suomennettu nimellä *Lukís Láras: Kertomus Kreikan vapaussodan ajoilta*, 1886. 

## Lähteet

## Aiheesta muualla

* Vapaasti ladattavia Dimítrios Vikélasin e-kirjoja Projekti Lönnrotilta ja Project Gutenbergiltä.
Sander Westerveld

**Sander Westerveld** (s. 23. lokakuuta 1974 Enschede) on alankomaalainen ammattilaisuransa päättänyt jalkapalloilija, joka pelasi maalivahdin pelipaikalla.

Westerveld edusti pääsarjatasolla Alankomaiden Eredivisien Twenteä, Vitesseä ja Sparta Rotterdamia, Englannin Valioliigan Liverpoolia, Portsmouthia ja Evertonia, Espanjan Primera Divisiónin Real Sociedadia, Mallorcaa ja Almeríaa sekä eteläafrikkalaista Ajax Cape Townia.

Alankomaiden maajoukkueessa Westerveld pelasi kuusi ottelua vuosina 1999–2001.

## Saavutukset

**Liverpool:**
* UEFA-cup: 2000–2001
* UEFA Super Cup: 2001
* FA Cup: 2000–2001
* Englannin liigacup: 2000–2001
* Charity Shield: 2001

## Lähteet
Pierre Womé

**Pierre Nlend Womé** (s. 26. maaliskuuta 1979 Douala, Kamerun) on kamerunilainen jalkapalloilija, jonka pelipaikka oli puolustaja. Hän pelasi muun muassa Italiassa, Englannissa, Espanjassa ja Saksassa.

## Ura
Uransa aikana Womé on pelannut monissa eri seuroissa ympäri Eurooppaa, erityisesti Italiassa. Hän aloitti uransa pienessä Fogapen joukkueessa Kamerunin liigassa. Sieltä hän siirtyi pian maan suurimpaan seuraan, Canon Yaoundéen. Jo vuonna 1996 Womé teki ensimmäisen sopimuksensa Eurooppaan, Italian Serie A:ssa pelanneen Vicenzan kanssa. Läpimurto jäi tekemättä, ja nuori afrikkalainen lähti Serie B:hen kokemusta hankkimaan. Jo seuraavalla kaudella hän kuitenkin palasi takaisin korkeimmalle sarjatasolle, tällä kertaa AS Roman riveihin. Womé ei kuitenkin murtautunut Romankaan ykköskokoonpanoon, vaan siirtyi Bologna FC:n joukkueeseen, jossa hän pelasi kolme kautta. Sitä pidempään hän ei ole vieläkään pelannut missään seurassa.

Kiertolainen jatkoi matkaansa vuonna 2002 Englannin Valioliigaan ja Fulham FC:n joukkueeseen. Sekin visiitti jäi lyhyeksi ja seuraavien kausien aikana hän edusti Espanyolia Espanjassa ja Bresciaa Italiassa ennen siirtoa Interiin.

19 maaottelua Kamerunin maajoukkueessa pelannut Womé oli voittamassa mestaruutta Afrikan-mestaruuskilpailuissa 2002 ja olympialaisissa Sydneyssä 2000. MM-kilpailuissa 2002 hän pelasi Kamerunin kaikki kolme ottelua avauskokoonpanossa. Lokakuussa 2005 hän pelasi kisapaikan kohtalon ratkaisseessa MM-karsintaottelussa Egyptiä vastaan. Womé epäonnistui ottelun viimeisellä minuutilla rangaistuspotkussa ampumalla pallon tolppaan, ja niin Kamerun jäi yllättäen pois kisoista. Womé kommentoi pelin jälkeisessä lehdistötilaisuudessa näin: "*Kukaan ei halunnut mennä potkaisemaan rankkaria. Ei kukaan. Eivät edes (Samuel) [[Samuel Eto'o|Eto'o]] tai kapteenimme ([[Rigobert Song]]), koska he tiesivät mitä tapahtuisi, jos he epäonnistuisivat. Minulla on aina ollut rohkeutta ja siksi menin laukomaan*."

## Tilastot
 
*(kausi, seura, ottelut/maalit)*

### Eurocup-ottelut
*98-99 **AS Roma** (5, UEFA Cup)
*99-00 **Bologna FC** (2, UEFA Cup)
*02-03 **Fulham FC** (2, UEFA Cup)

## Lähteet
Walter Hohmann

**Walter Hohmann** (18. maaliskuuta 1880 – 11. maaliskuuta 1945) oli saksalainen rakennusinsinööri, joka kehitti satelliittien ratamekaniikkaa ensimmäisen maailmansodan aikana.

## Elämäkerta
Hohmann syntyi 18. maaliskuuta 1880 Hardheimissa lääkärin poikana. Hänen lapsuutensa ajan perhe asui Port Elizabethissä Etelä-Afrikassa. Hän opiskeli Münchenin teknillisessä korkeakoulussa valmistuen vuonna 1904. Hän työskenteli Wienin, Hannoverin ja Breslaun kaupunkien palveluksessa kunnes sai viran Essenistä. Siellä hän toimi lopulta alueen pääsuunnittelijana.

Vuosien 1911 ja 1915 välisenä aikana Hohmann paneutui planeettojen väliseen avaruuslentoon laskien, miten paljon energiaa tarvitaan luotainten lähettämiseen Maasta eri planeetoille. Hän kirjoitti kirjan *Die Erreichbarkeit der Himmelskörper*, joka julkaistiin vuonna 1920. Siinä hän määrittää vähiten ajoainetta käyttävät siirtoradat planeetalta toiselle. Tätä kutsutaan Hohmannin siirtoradaksi edelleen; tosin edullisempiakin ratoja on löydetty.

Hohmannista tuli merkittävä hahmo Saksan amatöörirakettiliikkeessä (muun muassa Verein für Raumschiffahrt eli VfR) 1920-luvun lopulla. Kun Saksan kansallissosialistinen työväenpuolue nousi valtaan Hohmann vetäytyi rakettiharrastuksestaan, koska hän ei halunnut kehittää raketista asetta.

Hän kuoli esseniläisessä sairaalassa 11. maaliskuuta 1945. Kuolinsyynä on pidetty liittoutuneiden lentopommitusten aiheuttamaa stressiä.

## Lähteet
Ernst Baier

**Ernst Baier** (27. syyskuuta 1905 Zittau – 8. heinäkuuta 2001 Garmisch-Partenkirchen) oli saksalainen taitoluistelija ja olympiavoittaja. Hän on ainoa miestaitoluistelija, joka on voittanut olympiamitalin sekä yksin- että pariluistelussa.

Baier aloitti uransa yksinluistelijana ja osallistui Lake Placidin vuoden 1932 kisoihin, jolloin hän sijoittui viidenneksi. Maailmanmestaruuskilpailuista hän otti neljä mitalia. Vuoden 1934 MM-kisoihin Baier osallistui ensimmäistä kertaa myös pariluisteluun yhdessä Maxi Herberin kanssa. Tuloksena oli pronssimitali.

Vuoden 1936 talviolympialaisissa Baier oli mukana sekä yksin- että pariluistelussa. Pariluistelussa Baier ja Herber voittivat helposti kultaa, sillä seitsemän yhdeksästä tuomarista äänesti heidät ykköseksi. Yksinluistelusta Baier voitti hopeaa heti Itävallan Karl Schäferin jälkeen. Baier ja Herber olivat ensimmäiset, jotka tekivät hyppyjä rinnakkain.

Luistelu-uransa jälkeen vuonna 1940 Baier ja Herber menivät naimisiin. He saivat kolme lasta, mutta erosivat vuonna 1964. Muutaman vuoden kuluttua he menivät uudelleen naimisiin, mutta erosivat jälleen.

## Lähteet
* Ernst Baier – Sports Reference LLC.  

### Viitteet
Dinosaurus Stereophonicus

**Dinosaurus Stereophonicus** on CMX-yhtyeen studioalbumi vuodelta 2000. Sitä äänitettiin toukokuusta elokuuhun 2000 ja se julkaistiin saman vuoden lokakuussa. Albumi on kaksoislevy. Se edustaa tyylillisesti progressiivista rockia, kuten yhtye ilmoitti jo ennen levyn nauhoituksia. Yhtye on ilmaissut albumin olevan perinteisiltä progeartisteilta vaikutteita ottavaa musiikkia ilman varsinaista uutta kokeilua. Albumi julkaistiin yhtyeen kahden vuoden keikkatauon aikana, eikä yhtye keikkaillut levyn julkaisun tiimoilta.

## Kappaleet
### CD 1
# "Kreetan härkä" – 4:58
# "Kansantalouden saavutusten näyttely" – 4:12
# "Ei koskaan" – 6:21
# "Iliman pielet" – 4:21
# "Ohjelmansiirtoketjun mittaustauko" – 2:24
# "Pelon enkeli" – 5:36
# "Loputtomasti samaa" – 5:43
# "Ilmestyskirjanpitäjä" – 1:57
# "Kylmänmarja" – 8:59
# "Baikonur" – 10:08
# "Negatiivinen alkusoitto" – 1:18

### CD 2
# "Jatkuu niinkuin sade" – 4:29
# "Tuonen lintu" – 5:29
# "Luuhamara" – 4:18
# "Tämän runon tahtoisin unohtaa" – 4:47
# "Kultaiset portaat" – 5:27
# "Meidän syntimme" – 4:52
# "Myrskyn ratsut" – 6:27
# "Karsikkopuu" – 5:33
# "Olkoon täysi sinun maljasi" – 10:00
# "Suurta yötä päin" – 3:40
# "Tähdet sylissään" – 7:55

Kaikki laulut on säveltänyt CMX ja sanoitukset on kirjoittanut A. W. Yrjänä. 

## Tekijät
### Yhtye
*A. W. Yrjänä – basso ja laulu
*Tuomas Peippo – rummut
*Janne Halmkrona – kitarat
*Timo Rasio – kitarat

### Vierailijat
*Martti Salminen
*Ann Bell Fell
*Aki Eronen
*Risto Salmi
*Teropekka Virtanen
*Illusion Rake
*Gabi Hakanen
*Kampin Laulu

## Arvostelut
* *[[City (lehti)|City]]*: 
* *[[Desibeli.net]]*: 
* *[[Rytmi (lehti)|Rytmi]]*: 
* *[[Soundi]]*: 

## Lähteet

## Aiheesta muualla
* CMX keväisessä haastattelussa. Soneraplaza 8.5.2000. (Internet Archive)
* Luukkanen, Antti: CMX legotehtaan kehittelyosastolla. *Soundi* 11/2000. (Internet Archive)
* Mattila, Pertti: ”Osaamme onneksi vieläkin yllättää”. *Savon sanomat* 30.10.2000.
* Talvio, Otto: CMX ja öljykriisin raikas tuulahdus. *Nöjesguiden* 20.11.2000. (Internet Archive)
*
Natsi-Saksan lentokonetyyppien tunnukset

Natsi-Saksan Ilmailuministeriöllä (Reichsluftfahrtministerium eli RLM) oli vuosina 1933–1945 oma saksalaisten lentokoneiden luokitusjärjestelmä. 

Se oli versio vuosina 1929–1930 armeijan Heereswaffenamtin kehittämästä aseluokituksesta. 1920-luvun lopussa sen kyky luokitella lentokoneet oli puutteellinen: esimerkiksi numerolla 33 oli koodattu kuusi eri lentokonetta (Caspar C 33, Focke-Wulf A 33, Heinkel HD 33, Junkers W 33, Klemm L 33 ja BFW M 33.)

RLM:n määrittelemä lentokoneen tunnus oli 8-alkuinen koodisarja. Purjelentokoneen tunnus oli 108-alkuinen. Moottorin tunnus oli 9-alkuinen numerosarja. 

Valmistaja koodattiin kahdella kirjaimella: esimerkiksi Dornier (*Do*), Rohrbach (*Ro*). Tämä seurasi tehtaiden omaa käytäntöä. Ensimmäinen merkki kirjoitettiin aina isolla ja toinen pienellä: esimerkiksi *Fw* merkitsi Focke-Wulfia ja *Bf* Bayerische Flugzeugwerkeä. Poikkeukseksi tuli Blohm & Voss, jonka tunnus oli BV. 

RLM:n sisäisessä dokumentaatiossa esimerkiksi Me 262 kulki tunnuksella 8-262. 

## Valmistajatunnukset
Suurimpien valmistajien tunnukset olivat

## Lisämerkintöjä
Prototyypeille annettiin V-tunnus (Versuch), esimerkiksi Me 262-koneen järjestyksessä kolmas prototyyppi oli tunnukseltaan Me 262 V3. V-koodi tuli käyttöön helmikuussa 1935. 

Kun Lufthansa tai Luftwaffe oli vahvistanut tilauksen, koneen eri versiot koodattiin versiokirjaimilla A, B, C jne., esimerkiksi Me 262 A. Ennen varsinaisen sarjavalmistuksen aloittamista valmistettiin niin sanottu esisarja, jonka aikana koneeseen tehtiin vähäisempiä muutoksia. Esisarjaversio koodattiin 0-liitteellä, Me 262:n sarjatuotantoon valmistava esisarja oli siis Me 262 A-0. Varsinaisen tuotantoversion eri alatyypit nimettiin juoksevalla numeroinnilla, esimerkiksi Me 262 A-1, Me 262 A-2 ja niin edelleen. Näiden alatyyppien joukossa oli usein prototyyppiasteelle jääneitä koneita, joille oli kuitenkin varattu oma alatyyppinumeronsa. 

Alatyyppien eri versiot koodattiin pienillä kirjaimilla, esimerkiksi Me 262 A-1a oli moottorityypin vaihdon jälkeen Me 262 A-1b. 

Koneisiin asennettavat muunnossarjat koodattiin merkinnällä /U (Umbausatz, tehdasmuunnos) tai merkinnällä /R (Rüstsatz, kenttämuunnos). Esim. Me 262 A-1a/U3. Merkintä Trop (trooppinen) koski Pohjois-Afrikassa ja Välimerellä toimivia koneita, esimerkiksi Messerschmitt Bf 109 F-4/Trop.

Konetyypin kehittyessä merkittävästi sen uusi koodi sisälsi tiedon perustyypistä, esimerkiksi 
Junkers Ju 88:sta kehitetty koneet olivat Junkers Ju 188, Junkers Ju 288, Junkers Ju 388 ja Junkers Ju 488. 

Sodan puolivälissä koodiin tehtiin muutoksia. Tällöin Messerschmittin koneet saivat tunnuksen Me eikä enää Bf. Ensimmäinen näin koodattu kone oli Me 210. Bf 108, 109 ja 110 -koodit säilyivät loppuun asti. Luftwaffe ja RLM käyttivät kuitenkin uusia ja vanhoja koodeja osittain rinnakkain. Focke-Wulfin Fw 190:n viimeinen versio sai koodin Ta 152 sen suunnittelijan Kurt Tankin mukaan.

## Muutoksia




## Lista lentokoneista

## Aiheesta muualla
* Virtuaali ilmailumuseo 
*German Military Aircraft Designations (1933-1945)
Ahmed I

**Ahmed I** () (arabiaksi أحمد الأول)  oli Osmanien valtakunnan sulttaani vuodesta 1603 kuolemaansa asti.

Ahmed I syntyi sulttaani Mehmed III:n ja tämän vaimon Handan Sultanan vanhimmaksi pojaksi. Hyvän koulutuksensa ansiosta Ahmed I oli hyvin sivistynyt ja osasi puhua sujuvasti monia kieliä, kuten arabiaa ja persiaa. Häntä pidettiin myös hyvänä miekkamiehenä ja ratsastajana. Isänsä kuoltua 14-vuotiaasta Ahmed I:stä tuli sulttaani, ja hän vangitutti mielenvikaisen pikkuveljensä Mustafan. Hän oli hyvin suosittu kansan keskuudessa, koska hän oli lahjakas poliitikko ja pani alulle suuria rakennushankkeita, kuten Istanbulin kuuluisan Sinisen moskeijan. Tosin samaan aikaan korruptio alkoi rehottaa Osmanien valtakunnan armeijassa.

Ahmed I lopetti ottomaanien julman perinnäistavan, jossa uusi sulttaani surmautti kaikki veljensä valtaistuimelle noustuaan. Sen tilalle tuli veljien eristäminen *kafesiin*, yksityispalatsiin, jossa heitä voitiin valvoa. Näin estettiin myös Osmanin suvun sammuminen, jos sulttaani olisi kuollut lapsettomana.

Ahmed I menehtyi kuumeeseen vuonna 1617. Uudeksi sulttaaniksi nousi hänen veljensä Mustafa I.

## Lähteet
* 

### Viitteet
Lepidoliitti

**Lepidoliitti** (K(Li,Al)2–3(AlSi3O10)(F,OH)2) on litiumpitoinen kiillemineraali. Lepidoliitti kuuluu verkkosilikaatteihin. 

Lepidoliitti on kidejärjestelmältään monokliininen. Se esiintyy suomuina tai suomukasautumina. Väriltään lepidoliitti vaihtelee vaaleanpunaisesta purppuraan. Myös voi olla väritön, valkea, harmahtava tai kellertävä. Viiru on valkoinen. Kiilto on helmiäiskiilto. Lepidoliitin kovuus on 2,5–4 Mohsin asteikolla ja ominaispaino on 2,8–2,9 g/cm³. Litiumpitoista lepidoliittiä käytetään litiumin lähteenä sekä tulenkestävän lasin valmistukseen.

Lepidoliitin kanssa esiintyy usein muita litiummineraaleja, kuten berylliä ja kassiteriittia. Esiintyy myös yhdessä kvartsin, turmaliinin ja maasälpien kanssa.

## Lähteet

## Aiheesta muualla

* Mindat: Lepidolite 
* Webmineral: Lepidolite Mineral Data
Rauno Korpi

**Rauno Korpi** (s. 25. kesäkuuta 1951 Tampere) on suomalainen jääkiekkovalmentaja. Korpi valmensi Suomen jääkiekkomaajoukkuetta vuosina 1986–1987. Lisäksi hän on valmentanut Suomen naisten maajoukkuetta (1996 &ndash; 1998) ja nuorten maajoukkueita.

Korpi on toiminut Tapparan päävalmentaja jääkiekon SM-liigassa vuosina 1979–1982, 1985–1991 ja 1997–1998. Hän valmensi joukkueensa muun muassa kolmeen peräkkäiseen mestaruuteen 1986–1988. Kaiken kaikkiaan Korvella on SM-liigasta valmentajana neljä mestaruutta, yksi hopea ja yksi pronssi. Tapparan lisäksi Rauno Korpi on valmentanut seuratasolla TuToa, EC KACia (Itävalta) ja EV Zugia (Sveitsi). Korpi on ollut päävalmentajana kaikkiaan 444 SM-liigaottelussa.

Suomen miesten maajoukkueen päävalmentajana Korven paras saavutus oli Moskovan kisojen 4. sija vuonna 1986. Naismaajoukkueen valmentajana hän voitti maailmanmestaruuskisoissa pronssia vuonna 1997 ja olympiapronssin vuonna 1998. Rauno Korpi on valittu vuoden valmentajaksi vuosina 1982, 1986 ja 1987 sekä Suomen Jääkiekkoleijonaksi numerolla 167.

Korpi on toiminut myös Suomen Jääkiekkoliitossa valmennuksen ja koulutuksen ohjaajana sekä yritysvalmentajana. Rauno Korpi on taitoluistelija Kiira Korven isä. 

## Lähteet
*
Freedom House

**Freedom House** on yhdysvaltalainen laitos, joka sanoo työskentelevänsä demokratian ja vapauden puolesta. Järjestön perustivat lukuisat henkilöt vuonna 1941, perustajien joukossa oli muun muassa Eleanor Roosevelt.

Freedom House julkaisee raportissaan vuosittain luettelon, jossa arvioidaan maailman maat vapaiksi, osittain vapaiksi ja ei-vapaiksi. Luokittelussa otetaan huomioon niin poliittinen kuin ihmistenkin vapaus. Freedom House on muun muassa pudottanut Vladimir Putinin aikana Venäjän osittain vapaasta ei-vapaaksi maaksi. Esimerkiksi Kuuba on mainittu koko sosialistisen historiansa ajan ei-vapaaksi huonoimmilla mahdollisilla arvosanoilla. Samaan arvosanaan pääsevät muun muassa Pohjois-Korea, Sudan, Turkmenistan, Uzbekistan, Libya, Syyria ja Tiibet.

Freedom House ei anna objektiivisia perusteluja luokitteluilleen, vaan pisteyttää maita pistein 1–7 erilaisten kysymysten perusteella, esimerkiksi: ”Kohdellaanko väestöä yhdenvertaisesti lain edessä?” niin, että 7 on heikoin tilanne ja 1 on paras tilanne.

## Rahoitus
Freedom Housea rahoittavat lukuiset säätiöt, kuten Lynde and Harry Bradley Foundation, Sarah Scaife Foundation ja Soros Foundation. Se saa 2/3 tuloistaan Yhdysvaltain hallitukselta, National Endowment for Democracyn, Yhdysvaltain kehitysyhteistyöviraston ja sisäministeriön kautta. 

## Kritiikki
Koska Freedom Housella on läheiset yhteydet Yhdysvaltain hallintoon, muun muassa Noam Chomsky ja Edward S. Herman kritisoivat kirjassaan *Manufacturing Consent* sen suhtautuvan arvioitaviin maihin sen mukaan, ovatko ne hyödyksi Yhdysvaltojen intresseille. Räikeimpänä esimerkkinä Chomsky ja Herman pitävät sitä, kun Freedom House kuvaili El Salvadoria 1980-luvulla hallinneen ja omia kansalaisiaan murhanneen hallinnon järjestämiä vaaleja ”ihailtavaksi”.

## Lähteet

## Aiheesta muualla

* Freedom House
*  Freedom House: when "freedom" is only a pretext, Voltaire Network, September 2004
* What is "good" press freedom? The difficulty of measuring freedom of the press worldwide , Christina Holtz-Bacha, 2004.
* Freedom House Publications
Magnetiitti

**Magnetiitti** () on spinelliryhmään kuuluva oksidimineraali ja tärkeä rautamalmimineraali. Kemiallisesti se on rauta(II,III)oksidia. Puhdas magnetiitti sisältää 72&nbsp;% rautaa. Magnetiitti voi myös sisältää prosentin verran vanadiinia tai titaania. Nimensä mukaisesti magnetiitti on vahvasti magneettinen materiaali, tarkemmin sanottuna ferrimagneetti.

Kidejärjestelmältään magnetiitti on kuutiollinen. Kiteet ovat usein oktaedreja tai rakeisia aggregaatteja. Magnetiitin väri on raudanmusta tai harmaanmusta. Viirun väri on musta. Kiilto on himmeä metallinkiilto. Magnetiitin kovuus on 5,5–6 Mohsin asteikolla ja ominaispaino on 4,9–5,2&nbsp;g/cm³. Se ei sula kaasuliekissä, mutta liukenee suolahappoon.

Magnetiittimalmeja esiintyy magmakivissä ja metamorfiiteissa. Esiintymiä on muun muassa Kolarin ja Kemijärven alueilla. Myös Ruotsissa, Intiassa ja Yhdysvalloissa on suurehkoja esiintymiä.

Myös eliöiden aivoissa esiintyy magnetiittia, ja sitä löytyy ihmisellä etenkin aivokalvosta. Monet eläimet suunnistavat magnetiittihiukkasten fysikaalisiin ominaisuuksiin perustuvan magneettikompassinsa avulla.

## Lähteet

## Aiheesta muualla
* Mineral galleries
Eddie Eagan

**Edward Patrick Francis ”Eddie” Eagan** (26. huhtikuuta 1897 Denver, Colorado – 14. kesäkuuta 1967 Rye, New York) oli yhdysvaltalainen urheilija. Hän on ainoa urheilija, joka on voittanut kultaa sekä talvi- että kesäolympialaisissa.

Eagan syntyi köyhään denveriläiseen perheeseen. Hän pääsi kuitenkin opiskelemaan lakia Yalen yliopistoon ja myöhemmin Oxfordin yliopistoon. Vuoden 1920 kesäolympialaisiin Eagan osallistui nyrkkeilijänä ja voitti kultaa raskaassa keskisarjassa. Hän kilpaili myös neljä vuotta myöhemmin Pariisin kisoissa, mutta jäi mitalisijojen ulkopuolelle.

Eagan palasi olympiakisoihin kahdeksan vuotta myöhemmin. Hän oli yksi Billy Fisken neljän hengen rattikelkkajoukkueen jäsenistä. Joukkue laski kultaan ja Eaganista tuli ensimmäinen urheilija, joka on voittanut kultaa sekä talvi- että kesäkisoissa. Vuoden 2012 Lontoon olympialaisten jälkeen hän on edelleen ainoa, joka on onnistunut tuossa tuplassa.

Urheilijauransa jälkeen Eaganista tuli lakimies. Toisessa maailmansodassa hän palveli everstinä. Eagan kuoli 70-vuotiaana Ryessä New Yorkin osavaltiossa.

## Lähteet

## Aiheesta muualla
*Eaganin profiili KOK:n sivuilla
Hohmannin siirtorata

**Hohmannin siirtorata** määrittää ratamekaniikassa nopeudenmuutoksen ja sitä kautta ajoaineen määrän, joka teoriassa tarvitaan planeetalta toiselle matkaamiseen. Siirtoradan teorian kehitti saksalainen Walter Hohmann vuoteen 1916 mennessä. 

Hohmannin siirtorata on puolikas siitä ellipsistä, joka koskettaa rataa, jolta lähdetään, ja rataa, jolle halutaan päästä. Radan muuttaminen vaatii kaksi luotaimen rakettimoottorin polttoa, joilla lisätään tai vähennetään ratanopeutta. Oletuksena on nopea, pulssimainen ratanopeuden lisääminen. Todellisuudessa rakettimoottorin poltot kestävät kymmeniä sekunteja, mutta oletus toteutuu suhteellisen tarkkaan.

Hohmann-ratoja on käytetty eniten satelliittien siirtoon Maata kiertävältä matalalta radalta (LEO) geosynkroniselle kiertoradalle (GEO). Rata määrittää myös siirtoon kuluvan ajan. Esimerkiksi LEO-radalta GEO-radalle kuluu viisi tuntia ja LEO-radalta Kuuhun viisi päivää.

Vaikka Hohmannin siirtoradat olisivat nopeimpia reittejä, kaukaisille planeetoille ei yleensä voida lentää Hohmannin ratoja pitkin, sillä luotaimeen ei ole mahdollista lastata nopeudenmuutosten tekemiseen vaadittavia ajoainemääriä. Tällöin luotain ohjataan lentämään eri planeettojen ohi ottaen niiden painovoimasta lisänopeutta luotaimelle painovoimalinko-periaatteella. Painovoimalingolla säästetään merkittävä määrä ajoainetta, mutta luotaimen lentoaika pitenee huomattavasti.

 

## Yksinkertaisen ratasiirroksen matematiikkaa
Luotaimen nopeus millä tahansa ellipsiradalla on
: v^2 = \mu \left( \frac{2}{r} - \frac{1}{a} \right) 
jossa:
*  v \,\! luotaimen nopeus
*\mu = GM\,\! keskuskappaleen massan ja gravitaatiovakion tulo
*  r \,\! luotaimen etäisyys massakeskiöstä
*  a \,\! radan isoakselin puolikkaan pituus

Hohmannin siirron vaatima lisänopeus, *Δv* (delta-V), on 
:\Delta v_P 
= \sqrt{\frac{\mu}{r_1}}
  \left( \sqrt{\frac{2 r_2}{r_1+r_2}} - 1 \right), vaadittava nopeuslisä periapsiksessa (2)

:\Delta v_A 
= \sqrt{\frac{\mu}{r_2}}
  \left( 1 - \sqrt{\frac{2 r_1}{r_1+r_2}}\,\! \right) , vaadittava nopeuslisä apoapsiksessa (3).
jossa:
* r_1\,\! matalamman radan säde,
* r_2\,\! ylemmän radan säde.

Keplerin lakien mukaan matka siirtorataa pitkin radalta toiselle kestää: 

: t_H 
= \begin{matrix}\frac12\end{matrix} \sqrt{\frac{4\pi^2 a^3_H}{\mu}}
= \pi \sqrt{\frac {(r_1 + r_2)^3}{8\mu}} 

jossa:
* a_H\,\! on Hohmannin siirtoradan isoakselin puolikkaan pituus.

## Aiheesta muualla
* Ratamekaniikka, Mr. Braeunig
Lounais-Suomi

**Lounais-Suomi** tarkoittaa Suomen lounaista osaa. Nimitys esiintyy muun muassa seuraavissa yhteyksissä:

* Lounais-Suomen aluehallintovirasto, yksi suomen aluehallintovirastoista
* Lounais-Suomen Liikunta ja Urheilu, yksi Suomen viidestätoista SLU-alueesta
* Lounais-Suomen Maalaistentalo, rakennus Turussa
* Lounais-Suomen ympäristökeskus, vuoteen 2010 toiminnassa ollut alueellinen ympäristöviranomainen, seuraajana vuodesta 2010 Varsinais-Suomen elinkeino-, liikenne- ja ympäristökeskus
* LSO Osuuskunta (vuoteen 1995 *[[Lounais-Suomen Osuusteurastamo]]*), lihantuottajain yhteisö
* Turun vankila (aiemmin *[[Lounais-Suomen vankila]]*), vankila Turussa
* Lounais-Suomen uutiset, Yleisradion alueellinen uutislähetys
* Turun saaristo (myös *[[Lounais-Suomen saaristo]]*), saaristo Turun edustalla

## Katso myös
* Lounaismurteet